โรเจอร์ บอนเทมส์

**โรเจอร์ หลุยส์ อองเดร บอนเทมส์** (; 20 กันยายน ค.ศ. 1936 - 28 พฤศจิกายน ค.ศ. 1972) เป็นทหารผ่านศึก และอาชญากรชาวฝรั่งเศส ซึ่งถูกตัดสินประหารชีวิตด้วยกิโยตีน ในความผิดฐานร่วมกับโกลด บัฟเฟตต์ นักโทษคดีฆ่าชิงทรัพย์ ฆาตกรรมตัวประกันสองคนระหว่างการจับตัวประกันในห้องพยาบาลของเรือนจำกลางแคลร์โวซ์เมื่อเดือนกันยายน ค.ศ. 1971

## ประวัติ
โรเจอร์ บอนเทมส์ เกิดเมื่อวันที่ 20 กันยายน ค.ศ. 1936 ที่เมืองเอโดยล์ส จังหวัดโวฌ บิดามารดาของเขาเป็นเกษตรกร เมื่ออายุ 11 ปี เขาตกจากต้นเชอร์รี่ระหว่างกำลังเก็บเชอร์รี่ทำให้กระดูกข้อมือหัก 

เขาสำเร็จการศึกษาระดับประถมศึกษาในค.ศ. 1950 และได้รับใบรับรอง หลังจบการศึกษาเขาได้ทดลองทำงานหลายอย่าง โดยถูกมองว่าเป็นคนสุภาพ กล้าหาญ และไม่ดื่มหนัก

ในช่วงปลายปี ค.ศ. 1955 โรเจอร์สมัครเข้ารับราชการทหารก่อนเรียกเกณฑ์(devance l’appel) โดยประจำการอยู่ใน และไปรบในสงครามแอลจีเรีย โดยได้รับการแต่งตั้งยศ หลังจบการรบในสงครามแอลจีเรีย เขาได้ทำงานเป็นครูสอนกระโดดร่มในกองทัพ 

ในวันที่ 29 มิถุนายน ค.ศ. 1957 เขาแต่งงานกับมารี-เตเรซ เกรกัวร์ อายุ 19 ปี ลูกสาวของเจ้าของอู่ซ่อมรถ และมีบุตรกับเธอจำนวน 2 คน โดยมีบุตรชาย 1 คน แต่เสียชีวิตหลังเกิดมาเพียง 18 วัน และบุตรสาวอีก 1 คน ชื่อคลอดีน ซึ่งเกิดเมื่อวันที่ 3 กันยายน ค.ศ. 1959

โรเจอร์ใช้เงินเก็บจำนวนหนึ่งซื้อรถจักรยานยนต์ ในเดือนตุลาคม ค.ศ. 1958 เขาขับรถจักรยานยนต์ชนต้นไม้ที่เมืองตูลูซ ได้รับบาดเจ็บสาหัสกระดูกหักหลายจุด และกระดูกสันหลังส่วนคอเคลื่อน ส่งผลให้เขาต้องนอนโรงพยาบาลเป็นเวลาหลายเดือน และถูกปลดจากราชการเมื่อวันที่ 24 มีนาคม ค.ศ. 1959 เพราะเขาไม่สามารถกลับไปเป็นทหารต่อได้ ต่อมาในเดือนมิถุนายน ค.ศ. 1959 เขาได้ไปทำงานเป็นช่างประปาในเมืองโอแดงคูร์ จังหวัดดู

## การก่ออาชญากรรม
ในวันที่ 6 พฤศจิกายน ค.ศ. 1959 โรเจอร์ได้ขโมยรถยนต์คันหนึ่งขณะเมาสุราในเมืองเอปินาล และขับไปชนรถอีกคัน เขาจึงหลบหนีด้วยการขโมยรถมาอีกคันหนึ่ง แต่ก็ไปถูกจับกุมที่ด่านตรวจของตำรวจ ต่อมาในวันที่ 9 มิถุนายน ค.ศ 1960  เมืองแซ็งต์-ดีเอ ตัดสินจำคุกโรเจอร์เป็นเวลา 18 เดือน ในความผิดฐานขโมยรถยนต์

ในวันที่ 26 มกราคม ค.ศ. 1961 เขาถูกศาลตริบูนาล คอเร็กซิโอแนล เมืองกอลมาร์ ตัดสินจำคุก 8 เดือนในความผิดฐานขโมยรถยนต์ และลักทรัพย์โดยมีการงัดแงะ

ในวันที่ 17 ธันวาคม ค.ศ. 1962 ศาลตริบูนาล คอเร็กซิโอแนล เมืองรอชฟอร์ พิพากษาจำคุกโรเจอร์ 4 ปี ในความผิดฐานลักทรัพย์ พยายามลักทรัพย์ ปลอมแปลงเอกสารราชการ ปลอมแปลงเอกสารโดยใช้เอกสารปลอม

ในปีค.ศ. 1962 โรเจอร์ร่วมกับอังเดร มาเยอซ์ เรียกรถแท็กซี่ แล้วตีโรเจอร์ เกรกัวร์ คนขับรถแท็กซี่จนหมดสติหลังจากนั้นได้ขับรถต่อไปยัง แล้วชิงทรัพย์ร้านบิสโทรด้วยปืนปลอมเพื่อขโมยเงินสดจากเครื่องคิดเงิน

ในวันที่ 17 พฤศจิกายน ค.ศ. 1963 ศาลตริบูนาล คอเร็กซิโอแนล เมืองบรีเย พิพากษาจำคุกโรเจอร์เป็นเวลา 4 เดือน ในความผิดฐานทำร้ายร่างกาย โดยให้นับโทษต่อจากคำพิพากษาเดิม

ในวันที่ 27 มกราคม ค.ศ 1965  จังหวัดเมอร์เตมอแซลในเมืองน็องซีพิพากษาจำคุกโรเจอร์เป็นเวลา 20 ปี ในความผิดฐานทำร้ายร่างกายเกรกัวส์(vol qualifié) 

## การคุมขัง
ในระหว่างที่โรเจอร์ถูกคุมขังในเรือนจำกลางเอ็นซิสไฮม์ เขาได้ทำทีว่า เป็นไส้ติ่งอักเสบ แล้วหลบหนีไประหว่างนำตัวโรงพยาบาล ต่อมาเขาได้ชิงทรัพย์ และทำร้ายร่างกายชายคนหนึ่งที่โบกรถอย่างรุนแรง แล้วขโมยเสื้อผ้าไปด้วย ในอีกสองวันต่อมาเขาถูกตำรวจจับกุม ต่อมาศาลตริบูนาล คอเร็กซิโอแนล เมืองมูว์ลูซ พิพากษาจำคุก 2 ปี โดยให้นับโทษต่อจากคำพิพากษาเดิม

ในช่วงฤดูร้อนของปี ค.ศ. 1971 ระหว่างที่โรเจอร์ถูกคุมขังใน เขาได้พบกับโคลด บัฟเฟต์ เพื่อนนักโทษจำคุกตลอดชีวิตในคดีฆ่าชิงทรัพย์นางแบบแล้วยัดตลับแป้งลงในอวัยวะเพศของผู้ตายเพื่อเบี่ยงเบนคดี ซึ่งถูกคุมขังในห้องขังเดียวกัน  

ก่อนหน้านี้โรเจอร์ได้พยายามแหกคุกมาแล้ว 3 ครั้ง แต่ล้มเหลว เขาจึงชักชวนให้โกลดร่วมแผนการหลบหนี ซึ่งโกลดลงที่จะเข้าร่วม หลังจากนั้นทั้งสองได้วางแผนการแหกคุกร่วมกัน

## เหตุจับตัวประกันที่เรือนจำกลางแคลร์โวซ์

ในช่วงเวลาอาหารเช้าของวันที่ 21 กันยายน ค.ศ. 1972 โรเจอร์ และโกลดบ่นว่ารู้สึกปวดท้อง ผู้คุมจำนวน 4 นายจึงควบคุมตัวทั้งสองไปยังห้องพยาบาลของเรือนจำ เมื่อเข้าไปในห้องพยาบาล โกลดได้ผลักผู้คุมคนหนึ่งออกไป ซึ่งทำให้ผู้คุมอีกสองคนล้มลงไปพร้อมกัน หลังจากนั้นทั้งสองได้ใช้มีดจี้กาย จิราร์โดต์ อายุ 27 ปี ผู้คุม นิโคล คอมเต้ อายุ 35 ปี พยาบาล และนักโทษที่ทำหน้าที่เป็นผู้ช่วยพยาบาล เป็นตัวประกันโดยโรเจอร์ใช้มีด Opinel  No.04 กว้าง 12 มิลลิเมตร และยาว 6.5 เซนติเมตร ที่ซื้อมาจากโรงอาหารของเรือนจำ ส่วนโกลดใช้มีดที่ทำจากฐานรองเตียงโลหะ ซึ่งมีความยาว 20 เซนติเมตร กว้าง 8 เมตร ซึ่งถูกสร้างโดยนักโทษในเรือนจำแคลร์โวซ์

ทั้งสองได้เรียกร้องให้จัดหารถซีทรอง ดีเอส 21 จำนวนสองคันพร้อมกับวิทยุ ปืนลูกโม่จำนวนสามกระบอก ปืนกลมือจำนวนหนึ่งกระบอกพร้อมกับซองกระสุนสองซอง กระสุนจำนวน 250 นัด  และเงินสดจำนวน 2 ล้านฟรังก์  โดยต้องพาตัวประกันออกไปด้วยเพื่อให้มั่นใจว่าจะสามารถหลบหนีได้ ทั้งสองขู่ว่าจะฆ่าตัวประกันหากไม่ได้รับการปล่อยตัว และไม่ได้รับอาวุธ ต่อมานักโทษที่ถูกจับเป็นตัวประกันได้รับปล่อยตัว

ในตลอดทั้งวันประชาชาชนชาวฝรั่งเศสได้ติดตามข่าวการจับตัวประกันผ่านทางวิทยุ และโทรทัศน์ โดยสามารถติดตามความคืบหน้าของการจับตัวประกันได้แบบสดๆร้อนๆ

ในวันที่  22 กันยายน ค.ศ. 1971 เวลา 03.45 น. เรเน่ พลีเวน รัฐมนตรีว่าการกระทรวงยุติธรรม ได้สั่งการให้เจ้าหน้าที่ตำรวจจำนวน 30 นาย บุกจู่โจมเข้าไปในห้องพยาบาล ตำรวจได้ใช้ระเบิดพลาสติก 2 ลูกระเบิดประตู จากนั้นใช้สายฉีดน้ำแรงดันสูงฉีดใส่ทั้งสองจนล้มลง และสามารถควบคุมตัวทั้งสองไว้ได้ ตำรวจพบร่างของกาย และนิโคลนอนจมกองเลือดอยู่ที่มุมห้อง โดยกายได้เสียชีวิตจากการถูกเชือดคอไปแล้ว ส่วนนิโคลได้รับบาดเจ็บสาหัสจากการถูกแทงที่คอด้วยมีด แพทย์ได้พยายามถ่ายเลือดเพื่อช่วยชีวิตเธอ แต่เธอก็เสียชีวิตในเวลาต่อมา 

จากรายงานของผู้เชี่ยวชาญทางการแพทย์ฉบับแรกโดยนายแพทย์เรย์มง มาร์เต็งระบุว่า บาดแผลทั้งหมดบนตัวผู้ตายทั้งสองเกิดจากมีดของโกลด

## การพิจารณาคดี
ระหว่างการไต่สวนของศาล โปญญาร์ ผู้พิพากษาไต่สวนได้ถามคำถามที่ไม่ชอบด้วยกฎหมาย(illégitimes) ซึ่งคือการขอให้เรย์มงชี้เจตนาจำเลย ส่งผลให้รายงานฉบับแรกของเรย์มงเป็นโมฆะ เรย์มงจึงต้องปรับความเห็นในรายงานเป็นมีบาดแผลจำนวน 1 แผลซึ่งอยู่ที่ลำคอด้านขวาของนิโคลอาจเกิดมาจากมีดOpinel No.04ของโรเจอร์

โรเจอร์ และโกลดถูกพิจารณาคดีในศาลกูร์ ดาซีซ จังหวัดโอบ ในระหว่างวันที่ 26 - 29 มิถุนายน ค.ศ. 1972  โดยโรเบิร์ต บาดินเตอร์ และฟิลิปป์ เลอแมร์ได้เป็นทนายความให้โรเจอร์

โรเบิร์ต บาดินเตอร์ได้พยายามโน้มน้ามให้คณะลูกขุนไม่ตัดสินประหารชีวิตโรเจอร์เนื่องจากโรเจอร์ไม่ใช่ผู้ก่อเหตุฆาตกรรม โดยได้ยกประเด็นการเพิกถอนรายงานที่เป็นประโยชน์ต่อโรเจอร์ ซึ่งคือรายงานฉบับแรกของเรย์มงที่ระบุว่าบาดแผลทั้งหมดบนตัวผู้ตายทั้งสองเกิดจากมีดของโกลด กับรายงานที่ระบุว่าไม่พบคราบเลือดบนมีดOpinel No.04ของโรเจอร์ ซึ่งพับอยู่ในกระเป๋าของโรเจอร์ เพราะผู้พิพากษาตั้งคำถามต้องห้ามซึ่งทำให้รายงานดังกล่าวเป็นโมฆะ และมีดOpinel No.04ใช้ก่อคดีได้ยาก เพราะมีขนาดเล็ก นอกจากนี้ด้ามมีดที่ทำจากไม้ถูกผ่าเป็นร่องเพื่อใส่ใบมีด หากมีเลือด เลือดจะซึมติดร่องไม้สำหรับพับมีดที่ด้ามมีด รอยบากบนใบมีด และตราสัญลักษณ์บนใบมีด ซึ่งยากต่อการทำความสะอาดมาก และการที่เลือดไม่ซึมติดไม้แทบเป็นไปไม่ได้ หากโรเจอร์ใช้มีดOpinel No.04 จริงก็ต้องมีคราบเลือดติดบนมีด

ในวันที่ 29 มิถุนายน ค.ศ. 1972 ศาลกูร์ ดาซีซจังหวัดโอบพิพากษาประหารชีวิตทั้งสอง โดยศาลตัดสินว่าโรเจอร์ไม่มีความผิดผิดฆาตกรรม แต่ถูกตัดสินประหารชีวิตในความผิดฐานสมรู้ร่วมคิดกันฆาตกรรม

โรเจอร์ได้ยื่นอุทธรณ์ต่อศาลฎีกา แต่ศาลฎีกาได้ยกคำร้องเมื่อวันที่ 12 ตุลาคม ค.ศ. 1972  

ในวันที่ 16 พฤศจิกายน ค.ศ. 1972 โรเบิร์ต บาดินเตอร์ และฟิลิปป์ เลอแมร์ ทนายความของโรเจอร์ กับ เธียร์รี เลวี และเรมี คราอุสต์ ทนายความของโกลด เดินทางไปยื่นคำร้องต่อฌอร์ฌ ปงปีดู ประธานาธิบดีฝรั่งเศส เพื่อขอลดโทษ แม้ว่าฌอร์ฌจะไม่เคยให้มีการประหารชีวิตนักโทษนับตั้งแต่เข้ารับตำแหน่งประธานาธิบดีที่ปาแลเดอเลลีเซเมื่อเดือนมิถุนายน ค.ศ. 1972

ในตอนเย็นของวันที่ 27 พฤศจิกายน ค.ศ. 1972 ทนายความทั้งสี่ของโกลด และโรเจอร์ ได้รับแจ้งทางโทรศัพท์จากปาแลเดอเลลีเซว่า ฌอร์ฌปฎิเสธการลดโทษทั้งสอง และทั้งสองจะถูกประหารชีวิตในเวลา 04.30 น.  ของวันรุ่งขึ้น  

## การประหารชีวิต

ในวันที่ 28 พฤศจิกายน ค.ศ. 1972 เวลาประมาณ 04.30 น. โรเจอร์ และโกลดถูกปลุกแล้วถูกเบิกตัวไปยังแผนกทะเบียนของเรือนจำลา ซ็องเต เพื่อทำความสะอาดร่างกาย(toilette)  โรเจอร์ได้เขียนจดหมายถึงพ่อแม่ เขาได้รับศีลมหาสนิทจากบาทหลวง จากนั้นเขาได้สวมกอดบาทหลวง แล้วกอดทนายความทั้งสองคน 

โรเจอร์จิบคอนยัคตามธรรมเนียม"แก้วสุดท้าย" ก่อนจะเดินไปยังกิโยติน ซึ่งโครงกิโยตินที่ลานเรือนจำถูกติดตั้งผ้าใบสีดำขนาดใหญ่เพื่อป้องกันสื่อมวลชนถ่ายภาพการประหารชีวิตจากเฮลิคอปเตอร์ 

โรเจอร์ถูกประหารชีวิตด้วยกิโยตินโดยเพชฌฆาต เมื่อเวลา 05.13 น. ส่วนโกลดถูกประหารชีวิตเมื่อเวลา 05.20 น.

ในเช้าวันเดียวกันศพของทั้งสองถูกเคลื่อนย้ายไปยังสุสานเครมลิน-บิเซตร์ และถูกฝังใน *carré des suppliciés ซึ่ง*เป็นที่ฝังศพนักโทษประหารชีวิต ต่อมาในเดือนธันวาคม ค.ศ. 1972 ศพของโรเจอร์ถูกครอบครัวย้ายกลับไปฝังที่สุสานเอย์โดลส์

การประหารชีวิตโกลด และโรเจอร์ นับเป็นการประหารชีวิตครั้งสุดท้ายในปารีส หลังจากการประหารชีวิตทั้งสองมีผู้ถูกประหารชีวิตในฝรั่งเศสหลังจากนั้นเพียง 4 คนคืออาลี เบน ยาเนส คริสเตียน รานุชชี เจอโรม คาร์เรออน และฮามิดา จันดูบี ก่อนที่ฝรั่งเศสจะยกเลิกโทษประหารชีวิตเมื่อวันที่ 9 ตุลาคม ค.ศ 1981

## ดูเพิ่ม
* โรนัลด์ ไรอัน บุคคลสุดท้ายที่ถูกประหารชีวิตในประเทศออสเตรเลีย ในความผิดฐานฆาตกรรมจอร์จ ฮอดสัน ผู้คุมเรือนจำ ระหว่างการหลบหนีจากเรือนจำเพนทริดจ์ รัฐวิกตอเรีย ซึ่งในคดีนี้มีข้อโต้แย้งว่าไรอันไม่น่าจะเป็นคนยิงจอร์จ
* นาธาเนียล วูดส์ ผู้ถูกประหารชีวิตในรัฐแอละแบมา ในความผิดฐานฆาตกรรมเจ้าหน้าที่ตำรวจเบอร์มิงแฮม 3 นาย ในแหล่งค้ายาเสพติด แม้ว่าเคอร์รี สเปนเซอร์จะเป็นคนยิงตำรวจ และนาธาเนียลไม่ได้ยิงตำรวจ แต่ศาลตัดสินประหารนาธาเนียลโดยเห็นว่าเป็นคนล่อลวงตำรวจมาให้เคอร์รียิง นอกจากนี้เคอร์รีกล่าวว่า นาธาเนียลไม่มีส่วนเกี่ยวข้องกับคดีฆ่าตำรวจ และนาธาเนียลไม่รู้ว่าเคอร์รียิงใครไป
## แหล่งอ้างอิง

## บรรณานุกรม
* 
* 
* 
*

## สารคดีทางโทรทัศน์

* « Buffet et Bontems : les mutins de Clairvaux » ออกอากาศทางโทรทัศน์เมื่อวันที่ 27 ธันวาคม ค.ศ. 2013 ในโอกาส *50 ปี ของข่าวfaits divers* ผ่านทางช่อง 13ème rue และช่องPlanète+ Justice
* « Buffet-Bontems : le procès de la peine de mort » ออกอากาศทางโทรทัศน์โดยช่อง France 2 เมื่อวันที่ 15 ตุลาคม ค.ศ. 2017 เวลา 13.15 น.

## รายการวิทยุ
* « Buffet et Bontems, les derniers condamnés à mort parisiens » ออกอากาศในรายการวิทยุ *Hour of Crime* ของฌาคส์ ปราเดล ผ่านทางสถานีวิทยุ *Radio Télévision Luxembourg* เมื่อวันที่ 8 เมษายน ค.ศ. 2015
* 

หมวดหมู่:ผู้ถูกประหารชีวิตโดยการตัดศีรษะ
หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่เสียชีวิตในปี พ.ศ. 2515
หมวดหมู่:ฆาตกรชาวฝรั่งเศส
หมวดหมู่:บุคคลจากโวณ
หมวดหมู่:ฆาตกร
หมวดหมู่:เจ้าหน้าที่ทหารชาวฝรั่งเศส